LidanRubinov/Halacha-QA huggingface dataset:
שאלה: מה ללמוד מפרשיית הרב מהצפון?: מה צריך ללמוד מפרשת הרב מהצפון, האם המסקנה היא שצריך פחות ללכת להתייעץ עם רבנים? לא להאמין למקובלים?
תשובה: להפך, צריך ללמוד להתייעץ יותר עם רבנים. הטיפול בסיפור חשף לנו עד כמה הרבנים הם אנשים נאמנים. למרות שהיה מדובר בחבר ובאדם קרוב אליהם, הם לא נשאו פנים, לא טייחו, לא סינגרו. הם אמרו ביושר, באומץ ובאופן ציבורי גלוי את כל האמת, וקיימו בעצמם בצורה מהודרת את המצוה של "ובערת הרע מקרבך". זה רק מלמד עד כמה רבנים גם בשעות קשות לא מפחדים ולא חוששים, וכדאי מאוד להתייעץ איתם. לא תמיד אפשר לדעת עם מי לא להתייעץ, אבל ברור שמי שלא מקיים את ההלכה בצורה ברורה וחדה, ואומר לעבור על ההלכה, איתו אסור להתייעץ וצריך להתרחק ממנו מאוד מאוד. המקובלים האמיתיים הם צדיקים עליונים והם פארם של ישראל. אמנם כיוון שהם עסוקים במחוזות שאינם מוכרים לאדם הרגיל קל יותר לרמות על ידם את הבריות. לכן רבים סבורים שכדאי יותר להתיעץ עם תלמידי חכמים ידועים בידיעתם בש"ס ובפוסקים מאשר להסתמך על ידיעות מעורפלות ממחוזות עלומים. אמנם יש עדות בישראל שדבקו בצדיקים שעיקר שקיעתם הי בעולם הסוד וראו ברכה רבה בדרכם אך מי שלא גדל בסביבה כזו עם מסורת מוסמכת אחרי מי ללכת נכון שיבחר בדרך הראשונה. יחד עם זאת, אין ללמוד מחוטא אחד על סקטור שלם חלילה, בוודאי לא על המקובלים שיש ביניהם קדושי עליון.
שאלה: עוגיות ממולאות: אנחנו נוהגים להכין עוגיות מבצק של חלות, זאת אומרת שהבצק לא מאוד מתוק כמו עוגה. בנוסף אנחנו ממלאים את הבצק בשוקולד. וזה עוגיות קטנות כל עוגיה כמו וופל אחד. האם צריך לברך מזונות או המוציא על עוגיות בודדות (3-5)?
תשובה: אם זה ממולא - ברכתו מזונות כפת הבאה בכיסנין, אם בבצק יש רק מעט פתיתי שוקולד, ברכתו המוציא.
שאלה: איסור ייחוד?: ערב אחד כשהייתי בחוץ ניגשה אישה מבוגרת עם כיסוי ראש וביקשה עזרה עם מפתח בבית, היא הכניסה אותי לביתה, השאירה את הדלת פתוחה לכיוון חדר המדרגות אך הדלת שהיא הייתה צריכה עזרה בה הייתה בחלק טיפה יותר פנימי. היא סה"כ נתקעה לה וביקשה עזרה. האם היה מותר לי לעזור לה? אני לא יודע אם היא נשואה או גרושה או משהו.הבנתי גם אח"כ למפרע שהיא קצת מוזרה
תשובה: בדרך כלל אם זה ביום והדלת החיצונית פתוחה אפשר להקל כדי לעזור, אך אם היא נראית מוזרה וחשודה רצוי להתחמק בזהירות.
שאלה: חשש מחילול שבת בעקיפין: לרב אני דיאטנית. לצורך טיפול באדם מסוים ביקשתי ממנו לבצע רישום של כל מה שהוא אוכל במשך שבוע. בדיעבד הוא הביא רישום של כל השבוע כולל מה שאכל בשבת. יתכן שרשם בשבת עצמה ויתכן שרשם לאחר צאת השבת. כיצד להתיחס להבא?
תשובה: אם את רואה שהיהודי חשוד על חילול שבת תבקשי שהרישום המדוייק יהיה רק לימות החול. ועל שבת ירשום רישום כולל לפני שבת מה הוא מתכוון לאכול.
שאלה: רקמה בשבת: לכבוד הרב האם מותר לילדים לרקום בשבת? כיום יש עבודות רקמה שבנויות כמשטח גמיש ומחורר שעליו מצוייר ציור צבעוני. הילד נדרש לרקום בהתאמה לצבעים עם חוט ומחט. א. כיון שאין כאן חיבור של 2 חלקים, האם יש כאן משום תופר? ב. האם כיון שבסופו של דבר נוצר ציור יש כאן משום כותב? לכאורה הציור כבר מצוייר ורק עובר על הקיים. ג. גם אם מהסיבות הנ"ל אין לאסור, האם יש כאן עובדין דחול. ד. אם לילד מותר, האם יש מקום להתיר גם למבוגר? מדוע? ו
תשובה: רקמה מוזכרת כאחת המלאכות שהיו במשכן ונאסרו בשבת
שאלה: פירות ייבול נכרי: האם בקניית ירקות ייבול נכרי יש עניין של לא תחנם?? ואם כן האם עדיף לאכול פירות שביעית שנעבדו באיסור כי זה יהיה איסור דרבנן לעומת לא תחנם שהוא איסור דאורייתא? אודה לכבוד הרב אם יוכל לפרט לי את הטעמים.
תשובה: וברכת ד' הרמב"ם הן בספר המצוות והן בהלכות (ע"ז פ"י) הגדיר את הדברים במה שייך איסור "לא תחנם". הדבר כולל איסור ישיבה, מכירה במחובר לקרקע והנאה. כל אלו הדברים מחשש שמא ילמד מדרכיהם. ברור שבקנייה בשוק אין את החששות הללו, כמו כן רוב הגויים המדוברים אינם עובדי ע"ז ממש, אלא מוסלמים שאינם מוגדרים כעע"ז גמורה. על כן הקונה מהגוי איננו עובר על איסור לא תחנם, אבל מאידך יש כאן בעיה רוחנית של חיזוק אויבי ישראל על חשבון החקלאות היהודית, ככל שקונים מנכרים קשה יותר לחקלאי יהודי, יש כאן סולם ערכים ופגיעה ב"וחי אחיך עמך". שזה יכול למוטט את היישוב היהודי בארץ, וחכמים מצווים לשמור על החקלאות והחקלאים היהודים למען חיזוק האחיזה היהודית בארץ ישראל. אשלח לך דברים מהגאון הגר"ש ישראלי זצ"ל בנידון: הערה 2   רמב"ם ע"ז פ"י ה"א: ואסור לרחם עליהם שנאמר לא תחנם. לפיכך ראה טובע וכו' משמע שאסור להחיותם וכשקונים מהם מפרנסים ומחיים אותם. כמו כן דורשים לא תחנם   לא תתן להם חניה בקרקע, ולפי שעיקר הטעם שלא למכור להם קרקעות הוא שלא תהיה להם חניה כשמתאמצים לקנות רק מהם בוודאי נותנים להם חניה בא"י וראה שו"ת תורת חסד. יש לומר עוד שמאחר ובנידון דידן פוסקים כר"ש דדריש טעמא דקרא. הערת הגר"ש ישראלי   עמ' 1 ב' יש להימנע וכו' זה סותר את הכותרת. בכלל נוסח זה נראה כאילו חרם וזה גם סותר את החוק וגם יש בו משמעות חמורה שלא ראוי להטיף לו. וכן כשם שלמתירים יש על מי לסמוך כמו כן האוסרים. ולא מצינו איסור לקנות מהם, כשאין הפקעת מחירים. וכן מה שאוסרים בשאר עממים אין זה מפני שנקטינן כר"ש דדריש טעמא דקרא אלא מפני שבקרא מפורש הטעם: פן יחטיאון וכו' כמו שכתב בכסף משנה א"כ הרי זה מרבה כל שיש להחטיא וזה אמור בעובדי עבודה זרה בדווקא כמו שאמר הרמב"ם לעניין איסור להשכיר בית דירה מפני שמכניסים העבודה זרה. אם כן בערבים מוסלמים לא שייך עניין זה מעיקר הדין. כן אין לצטט 'לפיכך אם ראה טובע.' וזה גם לא נכון. ואנחנו איננו היום בגדר היד תקיפה שא"כ היו אסורים כלל שיימצאו כאן וכל זה מיותר ורק יכול לגרום התנכלויות מצד אלה שאין דעתם נוחה. כן מה שכתב לחלק בין חניה שזה לצורך ישראל על כן מותר, ולא כן כשמפריז במחיר הסברא הפוכה דאיסור חניה כל עיקרה משום שנותן לו אחיזה בארץ, וזהו איסור מוחלט ולא שייך להתיר בשביל עצמו שגם בכסף אסור למכור לו. ויש לומר דפשיטא מילתא שלמכור לו כשמשלם הרי מודה בשופי. באחת, כל האריכות וגילוי הבקיאות אינו למעליותא משום צד. מה שיש להזכיר רק בקצרה שחניה בקרקע הוא כשעל ידי זה מתחזקת אחיזתו כמו שכתב הרמב"ם ואילו המכירה שלנו שהוא רק לצורך השמיטה אינה מקנה לו אחיזה יותר ממה שהוא נמצא בארץ בלאו הכי. מאידך יש כאן במקרה של הפקעת מחירים, כפי שמצוי בזמן השמיטה, יש לראות זאת מצד הענין של מתנת חינם (כי מאי נ"מ אם נותנים מתנה מסוימת, או שנותנים מחיר שעולה הרבה יותר על המקובל מצד ההשקעה והעבודה וכו'. ודי בזה. בקצרה   להדגיש שבקניה יש יותר חשש לאיסור לא תחנם מאשר בקניה (במכירה) מהם ולציין רק את ההלכות ברמב"ם מבלי להביאם במפורט. בברכת התורה והארץ יהודה הלוי עמיחי מכון התורה והארץ
שאלה: משחת שיניים בשבת: הבנתי שיש בעיה בצחצוח שיניים מבחינת המשחה ועדיף נוזל, לכן שאלתי היא אם מותר להכניס את המשחה לפה קודם ולערבב ברוק ורק אחר כך לצחצח? ב שבת
תשובה: אכן במריחת משחה על השיניים ישנה בעיה של ממרח, ולכן עדיף להשתמש במי פה שאינם נמרחים על השיניים. אני מניח שערבוב המשחה במעט הרוק שיש בפה לא הופך אותה לנוזל אלא מדלל אותה רק במעט, על כן עדיין יש להעדיף להשתמש במי פה. הרב עודד מילר
שאלה: ברכה אחרונה על שייק פירות: רציית לדעת כיצד יש להתייחס לעניין ברכה אחרונה של שייק פירות (משקה פירות שנימוחו וברכתם שהכל). האם להחשיבו כמשקה ואז שיעורו כדי שתיית רביעית, או שמא כמאכל, ושיעורו כדי אכילת כזית? מראש
תשובה: וברכת 'ד מכיוון שרוב המשקה הוא נוזלי (חלב, מים, יוגורט וכדו') על כן נראה שיש להתייחס אליו כמשקה. כידוע כתב השו"ע (קצ סעי' ג) שיש ספק בשתייה האם השיעור לב"א הוא רביעית או כזית, ולכתחילה לא ישתה בין רביעית וכזית, וא"כ שוב אין נפק"מ שאין לשתות שייק או פחות כזית או יותר מרביעית. בברכת התורה והארץ יהודה הלוי עמיחי מכון התורה והארץ
שאלה: ת טבעת נישואין.: אבי הביא לי סכום כסף להתנהל איתו בארגון החתונה ואני מעוניין לקנות איתו את טבעת הנישואין של ארוסתי. האם זה מותר עקב כך שקיבלתי את הכסף ולא הרוחתי אותו או שזה אינו ר?? השאלה נשאלה בהמשך לשאלה "דיני טבעת נישואין"
תשובה: טבעת קידושים צריכה להיות של המקדש (החתן), ולכן אם הכסף ניתן על ידי אחר יקפיד החתן לעשות בו קנין. יחזיק בו ביד ויתכוון לזכות בו. ולכן אפשר לקנות טבעת נישואים (קידושים) מכסף שניתן על ידי ההורה או אחר לצורך ארגון החתונה, ובלבד שתעדכן נותן הכסף שאתה קונה עם זה טבעת קידושים ולכן אתה מבקש שהוא יקנה לך הכסף. החזק הכסף ביד וזכה בו. אם קנית ללא זכייה מוגדרת בכסף, אפשר לעשות פעולת זכייה בטבעת אף לאחר קנייתה. בברכת מזל טוב. הרב מרדכי גרוס.
שאלה: פירות שביעית : הורי קנו פירות הקדושים בקדושת שביעית. הילדים בתחילה לא ידעו מזה וזרקו את השאריות קליפות לפח בכיור. אמרתי לעצמי שכשאפנה את הכיור, אברור ואוציא מהפח את השאריות. אחרי כמה זמן, מישהו אחר זרק את הכל לפח הרגיל בחוץ בלי שראיתי, כך שבעצם זה נזרק לפח והמשיך הלאה. אני ממש מרגישה לא טוב עם זה, לא יודעת מה הייתי צריכה לעשות ומה לעשות עם זה עכשיו, כי הבנתי שיש חומרה ממש בשמירה על קדושת שביעית. אודה מאוד לתשובה!!
תשובה: וברכת ד' עיקר האיסור הוא להפסיד פירות שביעית אבל פירות שילדים אכלו וזרקו לפח שבכיור רוב בני אדם לא אוכלים אותם, ולדעת הגר"ש ישראלי זצ"ל וכן דעת הגרש"ז אויערבאך זצ"ל היא שאין בהם קדושת שביעית כיוון שהם כבר נאכלו ואין כאן בהמות שיאכלו שאריות על כן אין בהם הפסד. אמנם לכתחילה אנו מורים שישמרו קדושת שביעית בפירות אפילו שהם נאכלו קצת מכיון שיש שאוכלים את השאריות ג"כ, אבל בדיעבד אין בכך איסור. בברכת התורה והארץ יהודה הלוי עמיחי מכון התורה והארץ
שאלה: תסרוקת בשבת: האם מותר לעשות סוג של צמה מ-2 חלקים ולא משלושה כמו צמה רגילה? מה בעצם הכלל בתסרוקות בשבת? איך אדע מה מותר ומה אסור?
תשובה: חכמים אסרו לקלוע שיער בשבת, משום שהדבר דומה למלאכת הבניה האסורה מהתורה. על כן אסור לעשות צמה בשבת אף מ"שני חלקים" כיוון שגם זוהי קליעת שיער. להרחבה, אני מציע לעיין בספר "שמירת שבת כהלכתה" (פרק יד, סעיפים מז-נט), או בספר "פניני הלכה-שבת" (פרק יד) בהצלחה! הרב עודד מילר
שאלה: הכשרת מעשנת בשר: האם ניתן להכשיר מעשנת מבשרי לפרווה? השאלה נשאלה בהמשך לשאלה "עישון בשר ודגים במעשנת"
תשובה: ניתן להכשיר על ידי ליבון קל דהיינו להניח את הרשתות שמניחים עלים מזון - 5 שניות על כיריים גז בכל מקום ברשת. או דקה בחום גבוהה בתנור כאשר התנור הגיע לחום גבוהה. האשכנזים נהגו לא להעביר כלים מבשר לחלב כדי שלא ליצור בלבול אחרי שהתרגלו, והתירו רק בשני מצבים א. כאשר מכשירים לפסח. ב. כאשר נטרף הכלי. ואז ניתן לקבוע למה ישמש הכלי. אך מבשרי לפרווה - לא נהגו איסור. עד כאן הלכה - ועכשיו עצה- בשביל מה להעביר לפרווה? אם אתה מעביר לפרווה אתה צריך להשתמש בכלים, מלקחיים וכדומה פרווה. גם אם המעשנת בשרית - מותר לך להעביר דגים לדוגמה לצלחת חלבית. ואם לא עשנת 24 שעות בשר מותר לאכול את הדגים או מוצר פרווה אחר עם גבינה. לכן ההעברה לא מרוויחים יותר מידיי.
שאלה: תבשיל שלא התבשל כל צורכו בתנור בשבת: בפניני הלכה שבת מובאים 2 התרים לאפשר הנחת תבשיל על האש לפני שבת שלא הסתיים בישולו. 1.ראוי לאכילה כשיעור מאכל בן דרוסאי. 2.שהאש מכוסה. לגבי תנור הרב כותב: " הרוצה להשהות בערב שבת בתנור חשמלי תבשיל שלא נתבשל כראוי, צריך לעשות דבר שיזכיר לו את השבת, כדי שלא יבוא להגביר את האש. אפשרות אחת, שיניח טס מתכת או נייר כסף עבה כדי להוסיף חציצה בין גופי החימום לקדירה. שהואיל והוא עושה דבר שמחליש את החום המגיע לתבשיל, יזכור את השבת ולא יגביר את חום התנור. אפשרות שנייה, לכסות את הכפתורים שעל ידם מגבירים את חום התנור. 16 אלא שיש בעיה נוספת בתנורים, שאם הם עובדים על תרמוסטט, יש אומרים שאסור לפתוח את דלת התנור מחשש שהפתיחה תפעיל את החימום (להלן יז, ח, 8). כדי שהשימוש בתנור יהיה מותר לדעת כולם, התקינו בתנורים רבים כפתור מיוחד למצב שבת, שמפעיל את התנור על חום נמוך וקבוע, באופן שפתיחת דלת התנור אינה משפיעה על פעולתו." שאלתי היא: אם מתקיים התנאי הראשון בתבשיל כלומר התבשיל כשיעור בישול של מאכל בן דרוסאי האם זה תנאי מספיק? או שבכל מיקרה צריך לכסות את גופי החימום הכפתורים? ובנוסף במידה ופתחתי את התנור וגם את מכסה התבשיל ובדקתי את התבשיל וגילתי שלא התסיים בישולו עדיין -אסור לי לסגור בין את דלת התנור ובין את מכסה התבשיל שהרי זה כמטיב את האש האסור מהתורה נכון?ולכן בעצם העצה היא שלא אפתח את התנור ואת מכסה התבשיל עד אשר אהיה בטוח שהתבשיל סיים להתבשל וכך לא אכנס למצב הנ"ל.
תשובה: א. דין התנור הוא כדין כירה שאינה גרופה וקטומה. וכפי שניתן להשהות על כירה שאינה גרופה וקטומה על פי אחד משני ההתרים 1.מאכל שראוי לאכילה כשיעור מאכל בן דרוסאי. 2. אש מכוסה. כך גם מותר להשהות בתנור. הווי אומר מותר להשהות בתוך התנור מאכלים שהגיעו לשיעור מאכל בן דורסאי (לדעה אחת חצי בישול, לדעה שניה שליש בישול). חשוב לציין שאף שדעת רוב הפוסקים היא להקל בזה כפי שכתבנו, מכל מקום לכתחילה ראוי לחוש לדעת המחמירים ולהשהות רק תבשיל שנתבשל כל צורכו וכל תוספת בישול תפגום את טעמו (בלשון ח : מצטמק ורע לו). ב. במידה ופתחו את התנור או הרימו את המכסה של הסיר וראו שעדיין לא נגמר בישלו של התבשיל - אסור לסגור את דלת התנור או את מכסה הסיר. העצה הבטוחה ביותר היא לדאוג שכל המאכלים יהיו מבושלים לגמרי לפני כניסת השבת. אם מהרו ולא בדקו זאת יש להקפיד ולא לפתוח את התנור או את מכסה הסיר עד שבטוחים שנגמר בישולו של המאכל. יום טוב
שאלה: האם בים חלים דיני יחוד?: הרב רציתי לשאול שאלה. האם יש בעיה ללכת עם גבר לים. לא למטרת שחיה. כלומר לשבת בחוף לא מוגדר אשר אין בו כמעט אנשים ולדבר. שמעתי שיש בכך בעיה עם דיני יחוד. האם זה נכון?
תשובה: אם זה במקום שאין אנשים עוברים ושבים יש בזה משום יחוד. ובכלל צריך להזהר מקשר עם גבר אם זה לא למטרת נישואים כי יכולים להיות סיכונים לא צפויים גם אם הוא נראה ישר וטוב כי ח אמרו שאין אפוטרופוס לעריות.
שאלה: צניעות ועבודה: אני אמורה השבוע להתחיל בעבודה חדשה של נערות בסיכון באיזור שדרות. הייתי ביום הערכות ובמסע של החניכות העבודה עצמה היא עם בנות רק שכל הנלווה אליה הוא במסגרת חילונית ולכן ישיבות הצוות מעורבות (אומר שבתחילה אתלווה למדריך בן ללמוד ממנו את העבודה.ובנוסף ישיבות צוות וימי הערכות מעורבים ) מצד שני אני בעבודה אהיה תחת רכזת בת ומדריכה של בנות בלבד. ההתלבטות גדולה כי ממש קשה לי לוותר משום שהרגשתי ממש טוב בעבודה ומימוש עצמי וזה ממש הצלת נפשות, מצד שני איני יודעת אם זה רצון ה. אשמח אם כבוד הרב יוכל להשיב לי מה לעשות שכן דבר זה לא נותן לי מנוח.
תשובה: אם העבודה עם הבן נעשית באופן ענייני - מותר.
שאלה: פרוש פיוט מי בן שיח: מה הפרוש של הפיוט מי בן שיח בן החוחים?
תשובה: לשואל משמעות פיוט זה הנאמר בשעה שהכלה מקיפה את החתן, הוא: מי שמבין תפילת ישראל שהם כשושנה בין החוחים, הוא יברך את החתן ואת הכלה. נאמנה
שאלה: כיצד יש במידת ענוה גם צד שלילי?: רציתי לשאול אודות מידת הענוה העומדת בפסגת השאיפות של כל יהודי. והרי למדנו באגדות החורבן: "אמר רבי יוחנן: ענוותנותו של רבי זכריה בן אבקולס, החריבה את ביתנו, ושרפה את היכלנו, והגליתנו מארצנו." (גיטין נה-נו) אם כן נראה כי גם כשלאדם יש ענווה הוא עלול להיכשל בה. מהי הדרך להשמר ולהגיע למידת הענווה (ובכלל למידות טובות) שתהיה ללא טעויות? ישר כח ותזכו למצוות
תשובה: לומדים הרבה תורה, משמשים תלמידי חכמים, קוראים סיפורים על צדקי הדורות וכך זוכים להדבק במידותיו של הקב"ה. מידת הענווה היא מאפשרת לנו לראות את האחר להתחשב באחר לתת לכל כוח את מקומו הנכון. יש סכנה שהענווה תגרום לאיבוד חוט השדרה העצמיות וההסתכלות שאינה לוקחת מבט אחד ומעצימה אותו. זכריה בן אבקלוס לקח חשש אחד והעצים אותו.
שאלה: ברכה ראשונה לשתית מים תוך כדי סעודה: אדם שברך המוציא וקבע סעודתו ובמהלך הסעודה רוצה לשתות מים. האם חייב לברך שהכל על המים או כל הסעודה נפטרת בברכת הפת כולל השתיה. וכן אם עבר זמן ושוב שתה האם חיב שוב? והאם שונה הדבר אם עשה קידוש לפני הסעודה וברך על היין? ישר כח ותזכו למצוות
תשובה: מי ששותה מים בסעודה אינו צריך לברך עליהם, בין בסעודה רגילה ובין בסעודה שלאחר הקידוש. הרחבה: לגבי שתיית מים בתוך הסעודה, ישנן כמה דעות בראשונים, האם צריך לברך ברכה ראשונה או לא. למעשה פוסק השולחן ערוך (קע"ד, ז) שאין צורך לברך, משום שברכת הפת פוטרת גם את השתייה שבאה כחלק מן הסעודה. אלא שהשולחן ערוך מוסיף, שמי שרוצה להסתלק מן הספק ישתה מים לפני תחילת הסעודה ויברך עליהם, ויתכוון זו לפטור גם את המים שישתה בתוך הסעודה. כפי שעולה מלשונו של השולחן ערוך, הנהגה זו אינה מן הדין אלא תוספת חומרא. למעשה, גם פוסקים אשכנזים (הרמ"א) וגם ספרדים (ילקוט יוסף) מעידים שלא נהגו בחומרא זו, אלא סומכים לכתחילה על הדעה שנפסקה להלכה, שברכת המוציא פוטרת גם את המים ששותים במהלך הסעודה. כאשר מדובר בסעודה שנפתחה בקידוש, אז ודאי אין צורך לברך על המים, שכן היין של הקידוש פוטר כל משקה ששותים בסעודה (עיין שולחן ערוך קע"ד סעיפים ב', ד'  משנה ברורה שם סוף ס"ק ל"ט).
שאלה: כשרות: אני מאד מעריך את העזרה שלכם לכולם פה בחינם ושתדעו שבעזרתכם ובזכות תשובתכם אני מתחזק. 1.יש לי מין בעיה בענייני כשרות אני כל הזמן שוטף ידיים משום שאני מפחד שנגעתי בשולחן וזה שולחן שנופל עליו אוכל שהוא גם בשרי וגם חלבי, או שאני נוגע בידית הברז ואנשים נוגעים בה כשהיידים שלהם מלוכלכות כשהם אכלו חלבי או בשרי אז אני כל הזמן שוטף ידיים עם סבון וזה קשה מאד אני כל הזמן לחוץ ואני לא יודע מה לעשות אפילו אם אני מנגב את הפה עם המגבת אני מרגיש לא טוב עם עצמי ושוטף את הפה שלי כי אני מפחד שניגבו שהיידים שלהם מלוכלכות כשהם שאכלו חלבי או בשרי. עוד עניין מה אני אמור לעשות אם אכלתי חלבי ואז לאכול בשרי לחכות זמן לשטוף את פי? 2. האם צריך להסתובב אם ציצית גם בבית? אמרו לי שבערב לא צריך לשים ציצית משום שצריך לראות את זה אבל בכל מקרה אני שם את הציצית בתוך המכנסיים שלי אז מה כבוד הרב אומר ומדוע שמים ציצית במכנסיים בגלל צניעות? 3. אני עובד בעבודה שאי אפשר לשחרר אותי להתפלל במניין במנחה וערבית רק אישי הם מסכימים אז האם לתרום את הכסף אן לפרוש מהעבודה או כשאני מתנדב אין לי זמן להגיע למניין אז אני מתפלל מנחה אישית האם לוותר על ההתנדבות?. 4. האם מותר להיות חבר של מישהו שלא אוכל כשר או להיות אצלו בבית? אני מצטער אם אני גורם לטרחה רבה אשריכם.
תשובה: ב"ה לך יקירי. מה שלומך? שמחתי מאוד לקבל את מכתבך, לראות שאנו זוכים לעזור. אשתדל לעזור בכל מה שאוכל, ואבקש שתרגיש חופשי לפנות ולשאול, לפנות ולבקש עזרה. תרגיש חופשי לעשות זאת שבשביל זה אנחנו כאן. ברשותך אעבור ישירות לשאלות שלך אחת לאחת בעזרת ה'. 1. נאמר ביהדות - דרכיה דרכי נעם וכל נתיבותיה אנו צריכים לדעת שדרכה של היהדות היא לא על ידי ברקים ורעמים של לחץ אלא על ידי רוגע ושמחה. כשאדם רגוע הוא זוכה לראות את הטוב בכל דבר, זוכה לשמוח בעבודת ה' ולהתחבר הרבה יותר לה' ולמה שאנו עושים. חשוב מאוד להיות רגועים לדעת מה נדרש מאיתנו ומה לא. אין צורך לרחוץ ידיים מנגיעה בשולחן, ואם הידיים לא התלכלכו מדברים בולטים, לא צריך להתרגש, ובודאי שלא צריך לרחוץ את הידיים עם סבון. גם בדברים שאחרים עשו ונגעו, צריך לא לדאוג. גם ביחס למגבת, אם היד לא רואים עליה לכלוך לא צריך לשטוף אותה. לסיכום - צריך להיות הגיוני, לא לפעול מתוך לחץ אלא ברוגע. 2.ציצית היא מצווה מאוד גדולה וקדושה, וככל שאנו זוכים להידבק בה כך אנו זוכים לאוצרות נפלאים. לכן, מאוד חשוב ללכת עם ציצית כל היום ואף בלילה אם לובשים בגדים ולא בגד שינה יש ללכת עם ציצית. אמנם בני עדות המזרח, עירקים וכדומה הולכים עם הציצית בתוך המכנס על פי כתביו של האר"י הקדוש שדבריו הם תורת הסוד. את המצווה של ראיתם אותו מקיימים לפי שיטתו בזמן הלבישה, אבל ראיה לא מהווה תנאי לקיום המצווה. לכן לבש ציצית כמה שאתה יכול, כמובן לא בלחץ. 3. אין חיוב לעזוב את העבודה במצב שלך, אתה יכול להתפלל ביחיד מתי שאין לך אפשרות להתפלל במניין, אלא שתתפלל בנחת וברוגע, ובעזרת ה' כשיראו שאתה קבוע ורציני, יאשרו לך להתפלל במניין. כדאי לבדוק כבר עכשיו מניין קרוב למקום העבודה, שפעמים שכשיודעים שזה קרוב ויודעים שזה לא לוקח באופן משמעותי יותר זמן מאשרים זאת. 4. מותר ומצווה גדולה להיות חבר של אחר, גם אם האחר לא מקפיד על אכילת כשר. ואפשר להיות אצלו בבית. כמובן שגם אצלו בבית צריך לשמור על הכשרות. חשוב לשדר לו רוגע ושמחה, ורק בדברים שיש בעיה מעשית, כגון לשתות בכוסות לא טבולות ושאכילה בצלחת לא טבולה, ראוי להחמיר. שתהיה לך המון המון הצלחה, ואל דאגה אתה לא גורם כלל לטרחה. הרב יצחק גרינבלט.
שאלה: התחזקות צד אחד אחרי החתונה: אנחנו זוג בגיל 52 הנשואים 25 שנים עם 3 ילדים בוגרים(בן 23בן 22ובת17). מגיל 50 אני התחלתי להתחזק ובעלי לא רואה זאת בעין יפה,כי טוען שהתחתן עם לא דתייה. הקושי הוא בשמירת שבת ובטהרה. אז טהרה אני בלי נדר שומרת גם בלי לספר לו ושבת - זה קשה(בעלי אוהב לטייל מדי פעם וללכת לקולנוע מדי פעם ולראות T V) גם בשביל הילדים.הם אוהבים אוכל טרי ומטוגן. הבעיה שהתחתנו זה היה מקודש ע"י הקב"ה בחופה וקידושין.מצד שני האם הוראות הקב"ה קודמות להוראות הבעל? כמה שנים לחכות שאולי גם בעלי ישתנה,אולי? מה לעשות??אנחנו רבים הרבה בנושא. כמו כן אני רואה שאני ממעיסה את נושא הדת על הילדים וזו תוצאה לא טובה.! הם רואים זאת כ"שטות " שנכנסה לי לראש.מבחינתם היום אני עושה צעד קטן ומי יודע מה אבקש לשנות בעתיד?? המיואשת.
תשובה: ב"ה לך. קראתי את מכתבך ומאוד הבנתי אותך. לא פשוט לעשות שינויים כאשר אנו נמצאים במערכת של נשואין, לא קל להתמודד כאשר המשפחה מתקשה לקבל את השינוי שמתחולל בנו, ולא קל כאשר האחרים לא מבינים את מה שאנו מרגישים. יחד עם זה, חשוב מאוד לדעת ששינוי זה דבר שאנשים עוברים, וחלק חשוב מאוד במערכת הזוגיות זה לדעת להקשיב ולהשתתף בשינוי שבן או בת הזוג עובר. כאשר אדם מרגיש צורך גדול לעבור שינוי, לא פשוט לעצור אותו, הוא מרגיש צורך, מרגיש שהחיים לא יהיו אותו הדבר בלי השינוי, וכאשר לא נותנים מקום לשינוי הדבר גורם לתחושה מאוד לא טובה. כמו כן לא טוב כאשר מערכת הזוגית נתקלת בהתנגדויות הגורמות למריבות, כשהיא מובילה לתחושות לא נעימות ולאי שיתוף בין בני הזוג. אז מה עושים? חשוב לזכור שאחד מהיסודות הגדולים ביותר בקשר בין בני אדם, ובמיוחד בין בני זוג זה הדיבור. לדבר על הדברים באופן רציני, באופן מקיף ומכיל. חשוב מאוד שתיזמי שיחה טובה על הנושא, לא שיחה של מריבה ושל בירור אמיתי שיחזק את הקשר ויוסיף לכם קומה נוספת בקשר. צרי מסגרת טובה, נעימה, לדוגמא, של ארוחה מפנקת של רק שניכם, ונסי לפתח שיחה. שתפי אותו בתחושות שלך, ובחשיבה איך תוכלו להתפתח בזוגיות שלכם, בחיזוק הקשר ובהוספה של קומה בזוגיות, מתוך התחשבות בצרכים של כל אחד מאיתכם. הקשיבי למה שהוא צריך ושהוא יקשיב למה שאת צריכה. שלב זה כאשר הוא נעשה נכון הוא מהווה פתח למוכנות של כל אחד מהצדדים לבוא לקראת הצד השני. לדוגמא, בנושא טהרת המשפחה שאת שומרת והוא לא מרגיש בו קושי, הוא יכול לבוא לקראתך, ואז הוא יעשה זאת מתוך מודעות ומתוך רצון אמיתי לשותפות, ובנושא השבת, אף שלא נכון יהיה שלא תשמרי שבת, תוכלו למצוא פתרונות יצירתיים איך לשמור שבת ויחד עם זאת לא להפסיד את מה שאתם כזוג צריכים, ושכל אחד מיכם צריך. כך תבנו ביתר שלמות ובשמחה גדולה יותר. אם לא הצלחתם לעבור את המחסומים, את הפחדים ואת הקשיים, אני מאוד ממליץ לכם לשתף יועץ זוגי שיעזור לכם להתקדם הלאה. יש כיום יועצים זוגיים מאוד טובים, ואם תרצי אשמח לכוון אתכם ליועץ מתאים שיוכל לעזור לכם. אני מאמין שהתמודדות נכונה עם מה שאתם נמצאים תיתן לכם המון המון, וממש תרוויחו המון. חשוב לא לערב את הילדים בנושא, שכן זה נושא שלכם, זה תחום שאתם צריכים להחליט אותו, ולאחר מיכן לשתף את הילדים כדברים שאתם החלטתם, כן להקשיב, כן לשתף, אבל לא לאבד את המקום שלכם כהורים, כאלו שנמצאים ברמה מעל ומנווטים, מנהלים ומובילים. אשמח להיות בקשר ולעזור לכם בהמשך הדרך, אנא עדכני אותי מה התקדם, ואשמח לעזור, בהכוונה, בעצה ובחיזוקים. הרגישי חופשי לכתוב, לבקש ולשאול, ואשמח לעזור. בברכת הצלחה רבה הרב יצחק גרינבלט.
שאלה: ריבית בחברת טלפון נייד: בחברת תקשורת סלולרית שמוכרת בעיקר דרך האינטרנט כרטיס SIM עולה 49 באופן חד פעמי. הת הוא על כרטיס SIM ועל שליחתו בדואר. ובנוסף לכך משלמים כל חודש דמי מסלול. לאחר שהSIM מגיע בדואר צריך להפעיל אותו דרך האינטרנט על מנת שהוא יתחיל לעבוד ומזמן הפעלתו מתחילים לשלם את דמי המסלול. היו יומיים שבהם הם עשו מבצע שמי שיזמין כרטיס SIM באותם תאריכים יקבל את כרטיס ה SIM חינם. בתנאי המבצע היה כתוב שמיד עם הזמנת הSIM יחויב כרטיס האשראי בסכום של 49 ש"ח ולאחר הפעלתו הם יזכו אותי במחיר הSIM.(גם כאשר אין מבצע דמי ה SIM מחויבים מידית בעת ההזמנה )אך אני חייב להפעיל את הSIM עד תאריך מסוים ואם אני אפעיל את הSIM לאחר תאריך זה אני לא אכלל במבצע ולא יוחזרו לי דמי ה. SIM בסוף ה SIM הגיע בדואר רק לאחר תאריך זה. יצרתי קשר איתם והם כתבו לי בדואר אלקטרוני כך "בהמשך לשיחתנו הטלפונית, פנייתך הועברה לבדיקתם של הגורמים הרלוונטיים. לאחר בדיקתם הוחלט כמחווה שירותית ולמען שביעות רצונך לזכותך בסכום דמי הטיפול בכרטיס בסך 49 ש"ח." ואילו בחשבון של הזיכוי היה כתוב "ריבית לזיכוי 9 אג לא כולל מע"מ וסה"כ כולל מע"מ קיבלתי 11 אגורת יותר מידי. האם יש כאן איסור ריבית? או שזו לא נחשבת הלוואה כי אלו חלק מתנאי המבצע והם יכלו גם לומר שמי שיפעיל בזמן יקבל הנחה על דמי המסלול החודשיים בנוסף להחזרת דמי הSIM. וכן אם הכרטיס היה מגיע בזמן ולא הייתי מפעיל אותו מיד לא הייתי נכלל במבצע ולעומת זאת בהלוואה חייבים להחזיר תמיד. וכן אם הם החליטו להחזיר לי זאת רק כמחווה אולי זאת נחשבת מתנה בלי קשר לדמי SIM ששילמתי. ואם זו באמת ריבית מה עלי לעשות?
תשובה: אינך צריך להשיב לחברה את הכסף. כיון שהחברה מגדירה ת זה במפורש כריבית. הדבר נחשב כהלוואה, ולכן אם היה אפשר לא לקבלו מתחילה, היה אסור לקבלו. אמנם לאחר שהחברה הכניסה הסכום לחשבון שלך, אינך צריך להשיבה להם. כיון שריבית זו לא הייתה קצובה מראש. כלומר לא תכננת להלוות מעות בריבית. היא אסורה מדרבנן. ולמרות שלכתחילה אסור לקחת אותה. לאחר שהיא נתנה אין צורך להשיב אותה אלא לצאת ידי שמים. ובאופן זה שהחברה אינה מוכנה לקבל הכסף חזרה. הנך פטור אף מחיוב זה. ההיתר מבוסס על כך שחיוב לשלם ריבית דרבנן שכבר ניתן הוא חיוב לצי"ש. (שו"ע קסא ב) (וי"ח שאין צריך להשיבה, ראה בב"י ופ"ת שם) ובהתחשב בשיטות שבאופן שהלווה מוחל על הריבית שכבר נתנה, אין צריך להשיבה כאשר החברה אינה מוכנה לקבל הכסף בחזרה. (ב"י קס, ד) בנוסף יש לצרף הדעות שבחברות בע"מ אין איסור ריבית. הרב מרדכי גרוס.
שאלה: חנוכת בית לבית מושכר: מי שמכרו את ביתם, כעת בונים בית חדש, בינתיים גרים בבית ששכרו לשנה או שנתיים. האם יש לערוך חנוכת בית לבית המושכר שהם גרים בו?
תשובה: טוב לעשות חנוכת בית גם לבית שכור אעפ"י שאיננו חובה כמו בבית שלהם.
שאלה: יום השלושים כאשר הקבורה היתה למחרת הפטירה: אבי נפטר בכ"ט בתמוז תשע"ה ונקבר בא באב תשע"ה (יום שישי) מתי חל יום השלושים בו עולים לקבר ומתי צריכה להיערך הסעודה?
תשובה: האבלות מתחילה משעת הקבורה (שולחן ערוך יו"ד שע"ה, א), ולכן את כל זמני האבלות (שבעה, שלושים, וי"ב חודש) מונים מיום הקבורה ולא מיום הפטירה. כך גם את מנהגי האזכרה, מקיימים ביום השלושים על פי הקבורה (ילקוט יוסף אבלות ל"ו, ב). דהיינו שבמקרה שלכם יום השלושים הוא בשבת ל' באב. כמובן, את העלייה לקבר יש לקיים ביום שישי או ביום ראשון. (יש לציין, שדינו של יום השנה הוא שונה, ומציינים אותו על פי יום הפטירה ולא על פי יום הקבורה - עיין משנה ברורה תקס"ח, מד  ילקוט יוסף אבלות מ', יח) מן השמים תנוחמו!
שאלה: הכשרת תבנית אפייה : אנו נוהגים על פי מנהג האשכנזים. אפינו בתא חלבי בתבנית פרווה, פיצה חלבית על נייר אפיה. מה דין התבנית? האם ניתן להכשירה בתוך התא במקס מעלות ל-30 דק?
תשובה: אין להשתמש בתבנית זו למאכלים העתידים להיאכל עם בשר. אם מדובר בתבנית שקשה למצוא לה תחליף אזי ניתן להקל בכך לאחר 24 שעות מעת חימום הפיצה. הרב עודד מילר
שאלה: חנוכת בית בבית שכבר גרים בו: כבוד הרב אני מתגוררת בבית אבי ז ל מיום היוולדי. לפני כחודש רכשתי את הבית. האם אני צריכה לעשות חנוכת בית?
תשובה: טוב לעשות חנוכת הבית כיון שקודם גרת בו כאורחת ולא היה זה ביתך, ומכאן ואילך הזכויות שיהיו בבית יהיו מכוחך ולכן ראוי לחנוך אותו מצידך.